CELEX: 32014D1220(08)
Language: ro
Date: 2014-12-18 00:00:00
Title: Decizia de punere în aplicare a Comisiei din 18 decembrie 2014 de modificare a Deciziei de punere în aplicare 2014/C 244/06 de stabilire a programului de lucru al Comisiei pentru anul 2014 referitor la contribuția financiară pentru laboratoarele de referință ale Uniunii Europene

20.12.2014   
            
            
               RO
            
            
               Jurnalul Oficial al Uniunii Europene
            
            
               C 461/22
            
         DECIZIA DE PUNERE ÎN APLICARE A COMISIEI
   din 18 decembrie 2014
   de modificare a Deciziei de punere în aplicare 2014/C 244/06 de stabilire a programului de lucru al Comisiei pentru anul 2014 referitor la contribuția financiară pentru laboratoarele de referință ale Uniunii Europene
   (2014/C 461/14)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatul (7),
   având în vedere Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (2), în special articolul 30,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii (3), în special articolul 84 alineatul (2),
   întrucât:
   
               (1)
            
            
               Articolul 32 din Regulamentul (CE) nr. 882/2004 stabilește sarcinile și responsabilitățile laboratoarelor de referință ale Uniunii Europene (UE).
            
         
               (2)
            
            
               Laboratoarele de referință ale UE și-au prezentat programele de lucru pentru anul 2015. Aceste programe de lucru sunt în conformitate cu obiectivele și prioritățile din actualul program de lucru al Comisiei.
            
         
               (3)
            
            
               Având în vedere situația privind sănătatea animalelor în 2014, în special în ceea ce privește EST și bolile care fac obiectul fondului de urgență, sumele înscrise în buget nu au fost repartizate în întregime.
            
         
               (4)
            
            
               În consecință, restul de credite pentru 2014 pot fi utilizate la finanțarea programelor de lucru pentru 2015 ale laboratoarelor de referință ale UE.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         DECIDE:
   Articolul 1
   Modificarea Deciziei de punere în aplicare 2014/C 244/06
   (1)   În titlul Deciziei de punere în aplicare 2014/C 244/06, „pentru anul 2015” se înlocuiește cu „pentru anul 2014”.
   (2)   La considerentul 2, „programul de lucru pentru 2015” se înlocuiește cu „programul de lucru pentru 2014”.
   (3)   La articolul 1 al doilea paragraf, „2015” se înlocuiește cu „2014”.
   (4)   Articolul 2 se înlocuiește cu următorul text:
   
      „Contribuția maximă pentru punerea în aplicare de către beneficiari în anul 2015 a programului pentru anul 2014 este fixată la 15 500 000 EUR și se finanțează prin următoarea linie bugetară din bugetul general al Uniunii Europene pentru 2014: 17.0403.”
   
   Articolul 2
   Modificarea anexei la Decizia de punere în aplicare 2014/C 244/06
   (1)   În titlul anexei la Decizia de punere în aplicare 2014/C 244/06, „programul de lucru al Comisiei pentru 2015” se înlocuiește cu „programul de lucru al Comisiei pentru 2014”, iar „Laboratoarele de referință ale UE – program de lucru al Comisiei pentru 2015” se înlocuiește cu „Laboratoarele de referință ale UE – program de lucru al Comisiei pentru 2014”.
   (2)   La punctul 1.1. Introducere, se elimină al doilea rând din primul paragraf, „pentru anul 2015”.
   (3)   La punctul 1.5. Priorități, al treilea paragraf „nu numai pentru 2015” se înlocuiește cu „nu numai pentru 2014”.
   (4)   La punctul 1.7. Criterii esențiale, în ceea ce privește criteriile de atribuire, „Conformitatea cu obiectivele și prioritățile din prezentul program de lucru al Comisiei pentru anul 2015.” se înlocuiește cu „Conformitatea cu obiectivele și prioritățile din prezentul program de lucru al Comisiei pentru anul 2014.”
   
      Adoptată la Bruxelles, 18 decembrie 2014.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 165, 30.4.2004, p. 1.
   
      (2)  JO L 189, 27.6.2014, p. 1.
   
      (3)  JO L 298, 26.10.2012, p. 1.